Marc Baumgartner
<s>Marc Baumgartner (Bern, 4. ožujka 1971.), umirovljeni švicarski rukometaš i reprezentativac te bivši pomoćnik izbornika rukometne reprezentacije Švicarske.</s>

<s>Rukometnu karijeru započinje sa 16 godina u lokalnom klubu BSV Bern Muri.</s><s>Vrlo brzo se pokazao kao izrazito opasan napadač te je 1992. i 1994. godine bio najbolji strijelac švicarske lige.</s><s>Iste te 1994. godine, Baumgartner prelazi u njemački TBV Lemgo, za koji je igrao prvo do 1998. godine, a onda - nakon dvije godine u Pfadi Winterthuru - ponovo od 2000. do 2005. godine.</s><s>Ukupno je skupio 270 nastupa za klub i postigao 1261 gol.</s><s>Godine 2005. vratio se u BSV Bern Muri, gdje je igrao jednu sezonu prije nego se konačno umirovio; karijeru je završio s 248 nastupa u švicarskoj ligi i 1563 postignuta gola.</s>

<s>Za reprezentaciju Švicarske debitirao je 25. listopada 1990. godine u utakmici protiv Mađarske, u kojoj je postigao čak 12 golova.</s><s>Ukupno je za reprezentaciju nastupio 169 puta i postigao 1093 gola, po čemu je rekorder svoje reprezentacija.</s><s>Iako s reprezentacijom nikada nije osvojio odličje, Baumgartner je bio prilično uspješan na reprezentativnom nivou.</s><s>Na Svjetskom prvenstvu 1993. godine u Švedskoj, Baumgartner je izabran za najboljeg desnog vanjskog turnira, a s 41 postignutim golom na turniru podijelio je i titulu najboljeg strijelca s južnokorejskim reprezentativcem Yunom i mađarskim reprezentativcem Józsefom Élesom; Švicarska je na tom turniru zauzela 4. mjesto.</s><s>Nastupio je i na Olimpijskim igrama 1996. godine.</s>

<s>Postigračku karijeru obilježio mu je jednogodišnji posao pomoćnog trenera reprezentacije pod Draganom Đukićem od 2006. do 2007. godine, ali je dobio otkaz nakon godinu dana zbog financijskih razloga.</s>

<s>Reference</s>

<s>Švicarski rukometaši
Rukometni treneri
Švicarski olimpijci</s>

